laion/Wikipedia-Exotic huggingface dataset:
Elbiku

Elbiku ehk Ölbäck on küla Lääne maakonnas Lääne-Nigula vallas. Küla kohta kasutati aastal 1539 nime Elbeke, aastal 1565 Elebecken by, aastal 1613 Ellebeck, aastal 1627 Ölebeck ja aastal 1798 Oelbek. Aastail 1977–1997 oli Elbiku osa Tuksi külast. Enne 2017. aasta Eesti omavalitsuste haldusreformi kuulus küla Noarootsi valda. Edvin Lagman lähtub küla nime tõlgendamisel nimekujust *Älbäcken, millele viitavad nii XVI sajandi kirjapanekud kui ka säilinud murdekuju Älbicken. Lagman tuletab nime algusosa rootsi sõnast äle ehk lepik. Järelosa on rootsi bäck ehk oja, mis kohapealses murdes hääldus bikk. Älbäcken oleks seega algselt lepikus asuvale ojale viitav loodusnimi. XVII sajandi alguseks näib see algne kuju olevat tõenäoliselt rootsi kirjakeelt kasutanud kirjutajatele arusaamatuks muutunud. Seega on nad nime seostanud sõnaga öl, murdes eel, mis tähistab õlut. Hilisem nime õllega seostamine on tõenäoliselt rahvaetümoloogia. Elbikul asub Roosta puhkeküla, mis on rajatud nüüdseks külaga liidetud kunagisse Roosta külla. Roostal korraldati 1. augustil 1937 eestirootslaste esimene ülemaaline spordipäev. Roosta idaosa tuntakse ühe hajatalu järgi Proostana (rootsi Prosta, varem Prostad). Osa külast kuulub Nõva maastikukaitseala koosseisu. Külas on Elbiku bussipeatus, Rooslepa ja Elbiku piiril ka Spithami tee bussipeatus. Statistikaameti statistika andmebaas, vaadatud 13.07.2023. Eesti haldus- ja asustusjaotuse klassifikaator, vaadatud 9.06.2014. Eesti kohanimede leksikon Eesti kohanimede leksikon Maa-ameti kaardiserver https://xgis.maaamet.ee/xgis2/page/app/maanteeamet
Eesti loomade loendid

selgroogsed Eesti kalade loend Eesti kalade süstemaatiline nimestik Eesti kahepaiksete loend, vaata Eesti kahepaiksed Eesti roomajate loend, vaata Eesti roomajad Eesti lindude loend Eesti lindude süstemaatiline nimestik Eesti imetajate loend Eesti imetajate süstemaatiline nimestik selgrootud putukad Eesti kiililiste süstemaatiline nimestik Eesti liblikate loend Eesti liblikaliste nimestik Eesti mardikate loend Eesti sihktiivaliste nimestik teised Eesti ämblike nimestik Eesti hooghännaliste nimestik Eesti taimede loendid Eesti seente loend Eesti samblike loend
Eesti taimede loendid

Eesti üheiduleheliste süstemaatiline nimestik Eesti kaheiduleheliste süstemaatiline nimestik Eesti pärismaised puud Eesti pärismaised põõsad Eesti sõnajalgtaimede süstemaatiline nimestik Eesti sammaltaimede süstemaatiline nimestik Eestis kaitstavate sammalde loend Eesti ravimtaimede loend Eesti soontaimede punane nimestik Eesti loomade loendid Eesti seente loend Eesti seente süstemaatiline nimestik Eesti samblike loend Eesti samblike süstemaatiline nimestik taimede loend
Linnuste loendid

Linnuseid loetlevad järgmised loendid: Eesti linnuste loend Läti linnuste loend Poola linnuste ja losside loend Soome linnuste loend
Euroopa Liidu Intellektuaalomandi Amet

Euroopa Liidu Intellektuaalomandi Amet (EUIPO; 2016. aastani Euroopa Liidu Siseturu Ühtlustamise Amet, OHIM) on Euroopa Liidu 1994. aastal asutatud institutsioon, mis haldab ELi kaubamärgi ja disainilahenduste õigusi, intellektuaalomandiga seotud õigusrikkumiste Euroopa vaatluskeskust ja orbteoste andmebaasi. Ameti peakorter asub Hispaanias Alicantes. Igal aastal registreerib EUIPO keskmiselt 135 000 ELi kaubamärki ja ligi 100 000 disainilahendust. Ametil on viis töökeelt: inglise, prantsuse, saksa, itaalia ja hispaania. Amet menetleb avaldusi ELi 23 ametlikus keeles. [https://europa.eu/european-union/about-eu/agencies/euipo_et Euroopa Liidu Intellektuaalomandi Amet – Euroopa Liidu suurima intellektuaalomandi ameti uus nimi Patendiamet, 28.12.2015
Ahto Pilisner

Ahto Pilisner (sündinud 21. detsembril 1965 Pärnus) on Eesti sõudja. Lõpetas 1984 Pärnu 4. Keskkooli, õppinud EPA-s. Aastast 1992 ettevõtja. 1977. aastal hakkas harrastama kergejõustikku. Sõudetreeninguid alustas 1978. aastal Tiit Reimanni, Mati Villsaare ja Rita Morrissoni juhendamisel. Sai Nõukogude Liidu noortemeistrivõistlustel 1980. aastal roolijaga kahepaadil roolimehena ja 1983. aastal paarisaerulisel kahepaadil hõbemedali. Võitis Nõukogude Liidu meistrivõistlustel 1985. aastal kergekaalu ühepaadil hõbemedali. Tulnud 7 korral Eesti meistriks: 1985–1986 kergekaalu ühepaadil, 1982 ja 1984–1986 paarisaerulisel neljapaadil 1986 kaheksapaadil. Kuulus Dünamosse. Ahto Pilisner ESBL
Jaanus Pinn

Jaanus Pinn (22. märts 1966 Pärnu – 27. jaanuar 2023) oli Eesti sõudja. Lõpetas 1984 Pärnu õhtukooli. Sõudetreeningutega alustas 1979 Kaido Siimu ja Matti Killingu juhendamisel. Saavutas 1984 juunioride MM-il roolijaga kahepaadil 4. koha. Võitis Nõukogude Liidu noortemv-tel kaheksapaadil 1983 hõbeda ja 1984 pronksi. Tulnud 7 korral Eesti meistriks: 1987 roolijata neljapaadil, 1985 ja 1987 roolijaga neljapaadil 1981, 1985 ja 1987–88 kaheksapaadil. Meistersportlane (1983). Kuulunud Kalevisse. Jaanus Pinn ESBL
Indrek Possul

Indrek Possul (sündinud 10. juulil 1948 Otepääl) on Eesti suusataja ja treener. Lõpetas 1973 Tallinna 1. õhtukeskkooli. Hakkas sportima 1956. Harrastas murdmaasuusatamist, suusahüppeid ja kahevõistlust, teda juhendasid Senta Meier, David Klass, Uno Kajak ja Raimond Mürk. Tuli 1975 suusahüpetes ja 1976 kahevõistluses Kalevi meistriks, võitis ka aü-te talispartakiaadil kulla. Töötanud 1977–89 Dünamos, 1990–96 Nõmme SK-s ja hiljem Põhjakotka suusakoolis kahevõistluse treenerina. Õpilasi: Allar Levandi, Peep Heinloo, Mihkel Mürk, Roomet, Rauno ja Tambet Pikkor, Jens Salumäe. Ema Leida Possul (19. VI 1915 Otepää – 18. XII 2008 Tallinn) oli 1941 teatesuusatamises Eesti meistreid. Indrek Possul ESBL
Johan Possul

Johan Possul (sündinud 10. augustil 1929 Tartus) on Eesti maadleja ja treener, Evi Possuli abikaasa. Lõpetas 1949 Tartu 1. keskkooli. Hakkas sportima algkooliõpilasena Pukas. Tuli 1951, 1953 ja 1956 vabamaadluses Spartaki üleliiduliseks meistriks. Võitis Spartaki koondises 1956 Nõukogude Liidu meeskondlikel meistrivõistlustel kulla ja 1953 hõbeda. Tulnud 5 korda vabamaadluses Eesti meistriks (1954–57 ja 1959). Meistersportlane (1956). Rahvapaatidel Eesti meistreid ka sõudmises roolijaga kahepaadil (1952). Töötas 1969–81 vabamaadlustreenerina KSMK-s ja Dünamos. Oli 1969–80 Eesti vabamaadluse koondise vanemtreener. Tegutsenud maadluskohtunikuna (1965 ülel kat) ja Maadlusföderatsiooni treenerite nõukogu esimehena. Johan Possul ESBL
Janis Sillat

Janis Sillat (2007. aastani Janis Putrics; sündinud 2. juunil 1967 Pärnus) on Eesti sõudja. Lõpetas 1985 Pärnu 2. Keskkooli. Aastast 2008 OÜ Villa Sillat juhataja ja juhatuse liige. Sõudmist hakkas harrastama 1982 Tiit Helmja juhendamisel. 1985 läks Mati Villsaare treeningurühma. 1985 võitis Nõukogude Liidu mitteolümpiadistantside meistrivõistlustel kergekaalu roolijata kahepaadil pronksmedali 1985 tuli suurel Moskva regatil roolijata neljapaadil teiseks 2006–2007 sai Eesti meistrivõistlustel 1 hõbe- ja 1 pronksmedali Janis Putrics ESBL
Rein Põldme

Rein Põldme (sündinud 12. jaanuaril 1937 Rakveres) on Eesti sõudja, spordipedagoog ja ujumistreener. Lõpetas 1954. aastal Tallinna Kehakultuuritehnikumi ja 1958 Tartu Riikliku Ülikooli kehakultuuriteaduskonna. Rein Põldme hakkas 1951. aastal harrastama ujumist ja 1954. aastal Ülo Tölpi juhendamisel sõudmist. Ta on tulnud kahel korral (1956–1957) kaheksapaadil Eesti meistriks. Töötanud 1958–1964 Tartus spordimetoodikuna ja Tartu Pedagoogilise Kooli harjutuskooli kehalise kasvatuse õpetajana ning hiljem üle 30 aasta Tartu 2. Eriinternaatkooli (õpilased nägemispuudega) kehalise kasvatuse õpetajana. Ta on juhendanud aastast 1965 nägemispuudega ujujaid, sh para-OM-i (1988–2000) ning para-MM-i ja para-EM-i (1977–99) medalivõitjaid. Õpilasi: Nadežda Maksimova, Tiiu Mallene-Sarv, Vilma Nugis, Marge Kõrkjas, Annika Raide, Paul Sepping, Ado Arukask, Mart Soomre, Virgo Kais. Olnud Eesti Paraolümpiakomitee ja Eesti Pimedate Spordiliidu juhatuse liige ning Lõuna-Eesti Pimedate Ühingu Tartu Emajõe Kooli osakonna esimees. Võtnud treenerina osa 1992 Barcelona, 1996 Atlanta ja 2000 Sydney paraolümpiamängudest. 1988 Eesti NSV teeneline treener 2012 Tartu Tähe kavaler 2014 Valgetähe V klassi teenetemärk 2017 Eesti Pimedate Spordiliidu auliige Eesti riiklike teenetemärkide kavaleride andmebaas presidendi kantselei kodulehel (president.ee). http://esbl.ee/biograafia/Rein_P%F5ldme
Enno Põllu

Enno Põllu (8. juuni 1936 Väinjärve vald, Koeru kihelkond, Järvamaa – 28. september 1994 Läänemeri) oli Eesti insener ja sporditegelane. Lõpetas 1954. aastal Tallinna Kommunaal-Ehitustehnikumi ja 1960. aastal Eesti Põllumajanduse Akadeemia mehhaniseerimisteaduskonna. Töötas 1963. aastast Kadrina EPT juhatajana. Aastatel 1993–1994 oli Kadrina vallavanem. Tal oli teeneid kohalike spordibaaside väljaehitamisel.[viide?] Ta hukkus Estonia katastroofis 1994. aasta septembris. Oli sõudmises 1957 kaheksapaadil Eesti sügisregatil hõbeda võitjaid ning nelja- ja kaheksapaadil Tartu meistreid Eesti NSV meistrivõistlustel sai neljapaadil 1958 hõbeda ja 1959 pronksi 1979 – Eesti NSV teeneline insener 1981 – spordiühingu Jõud auliige Enn Mälgand. "20 aastat omavalitsusliku staatuse andmisest Kadrinale". Vaadatud 02.12.2023. http://esbl.ee/biograafia/Enno_P%F5llu Biograafia ESBL-is
Monika Pärnpuu

Monika Pärnpuu (sündinud 15. jaanuaril 1980 Pärnus) on Eesti sõudja. Lõpetas 1998 Pärnu ühisgümnaasiumi ning 2002 rahvusvahelise majanduse ja ärikorralduse erialal TTÜ Kõrgema Majanduskooli. Töötanud OÜ-s Tuokko raamatupidajana. Aastast 2016 Konerent OÜ juhatuse liige. Sõudmisega tegelnud 1991–1996 Reet Palmi juhendamisel. Tulnud 5 korral Eesti meistriks: 1994 roolijata neljapaadil 1993–96 kaheksapaadil (sh 1993 roolijana). Ema Margit Pärnpuu (sündinud 25. detsember 1962) on tulnud 2002 kaheksapaadil roolijana Eesti meistriks ning on aktiivne sõudekohtunik. http://esbl.ee/biograafia/Monika_P%E4rnpuu
Merle Raaliste

Merle Raaliste (sündinud 15. veebruaril 1986 Pärnus) on Eesti sõudja. Lõpetas 2005 Pärnu Koidula Gümnaasiumi, 2010 põllumajandussaaduste tootmise ja turustamise erialal EMÜ ning 2015 rõiva- ja tekstiiliala ressursikorralduse erialal Tallinna Tehnikakõrgkooli. Harrastanud sõudmist 1999–2005 Reet Palmi ja Matti Killingu juhendamisel. Tulnud 6 korral Eesti meistriks: 2001 roolijata neljapaadil, 2003 paarisaerulisel neljapaadil 2001 ja 2003–05 kaheksapaadil. http://esbl.ee/biograafia/Merle_Raaliste
Kaja Raid

Kaja Raid (aastani 1966 Kaja Peebo; sündinud 5. augustil 1945 Tartus) on Eesti sõudja ja spordipedagoog. Lõpetas 1963 Tartu 7. keskkooli ja 1967 TRÜ KKT. Sportima hakkas 1959 Gennadi Jagomäe ujumistreeningutel, sõudma 1961 Jüri Kuruli juhendamisel. Võitis 1965 NL-i aü-te spartakiaadil neljapaadil hõbeda. Tuli 1963 roolijaga neljapaadil NL-i noortemeistriks ja sai noortemv-tel 1962 kaheksapaadil hõbeda. Tulnud 7 korral Eesti meistriks: 1961–66 roolijaga neljapaadil 1964 kaheksapaadil. Meistersportlane (1965). Töötanud 1967–95 Rahinge põhikoolis (aastat 1992 Ilmatsalu põhikool) kehalise kasvatuse õpetajana, 1968–69 TRÜ veespordikateedri õppejõuna 2001–07 Tartu Meelespea lasteaia ujumisõpetajana. Tähtvere valla sporditöö spetsialist. Abikaasa Rein Raid (20. IV 1942), Eesti suusataja ja orienteeruja, on tulnud 1969 ja 1970 Jõu meeskonnas Eesti meistriks 4 x 7,5 km laskesuusatamises. http://esbl.ee/biograafia/Kaja_Raid
Tasuline käimla

Tasuline käimla on avalikus ruumis asuv käimla, mille kasutamine on tasuline. Ameerika Ühendriikide tasuliste käimlate likvideerimiskomitee
Ellen Rand

Ellen Rand (aastast 1972 Ellen Laan; sündinud 8. mail 1944 Rõngu vald – 28. oktoober 2019 Tartu) oli Eesti sõudja. Lõpetas 1962 Tartu 2. keskkooli. Töötanud 1963–1987 Tartu Piimakombinaadis raamatupidajana ja kaubatundjana. Sõudma hakkas 1960 Tartu SK-s Jüri Kuruli juhendamisel. 1961 ja 1962 roolijaga neljapaadil NL-i noortemeister. Tulnud 5 korral Eesti meistriks: 1961–64 roolijaga neljapaadil 1964 kaheksapaadil. http://esbl.ee/biograafia/Ellen_Rand
Eve Rattiste

Eve Rattiste (abielus Eve Sporrong; sündinud 15. märtsil 1980 Pärnus) on Eesti sõudja. Lõpetas 1998 Pärnu Koidula Gümnaasiumi. Hakkas sportima õpetaja Riina Ilja käe all, sõudma Reet Palmi ja Matti Killingu juhendamisel. Tulnud 6 korral Eesti meistriks: 1997–99 roolijata neljapaadil, 1996–97 paarisaerulisel neljapaadil 1996 kaheksapaadil. Kuulunud Kalevi liikmeskonda. http://esbl.ee/biograafia/Eve_Rattiste
Ameerika Ühendriikide tasuliste käimlate likvideerimiskomitee

Ameerika Ühendriikide tasuliste käimlate likvideerimiskomitee oli 1970ndatel Ameerika Ühendriikides rohujuuretasandil moodustatud kodanikuühendus, mis oli üks peamistest jõududest paljudes USA linnades ja osariikides tasuliste tualettide likvideerimise taga.
Erika Roger

Erika Roger (aastani 1973 Erika Valdson; sündinud 18. jaanuaril 1950 Tartus) on Eesti suusataja, Ruth Rogeri ema Lõpetas 1968 Tartu 1. keskkooli ja 1975 maaparanduse erialal EPA. Alustas 1961 Linda Ojastu suunamisel kergejõustikutreeninguid, 1962 jätkas suusatreeningutega, teda on juhendanud Aado Pind, Agnes Nopasson ja Herbert Abel. Võitis 1968 juunioride MM-il 3 × 5 km teatesõidus pronksi ja sai 5 km-s 4. koha. NL-i noortemv-tel sai 1966 5 km-s hõbeda ja teatesõidus kulla, 1967 3 km-s kulla ning teatesõidus pronksi, 1968 5 km-s ja teatesõidus hõbeda ning 8 km-s pronksi. 1969 NL-i noorsoomv-tel teatesõidus kuld ning NL-i juunioride mv-tel 5 km-s hõbe ja teatesõidus pronks. 1971 oli NL-i maaspordiühingute mv-tel teatesõidus hõbeda võitjaid. Eesti mv-tel võitnud 1965–77 indiv 1 kulla ja 2 pronksi ning teatesõidus 3 kulda, 1 hõbeda ja 5 pronksi. Meistersportlane (1967). Tuli 1971 Eesti meistriks ka sõudmises (roolijata kahepaadil). Kuulunud Kalevi ja Jõu liikmeskonda. Olnud 1977–93 Kadrina spordikompleksi direktor ja hiljem Kadrina valla peamaakorraldaja. Aastast 2016 Regor Agro OÜ juhatuse liige. http://esbl.ee/biograafia/Erika_Roger
Spithami

Spithami ehk Spithamn on rannaküla Lääne maakonnas Lääne-Nigula vallas, Soome lahe ja Läänemere ühenduskohas. Küla territooriumile jääb Põõsaspea neem ning mitu järve. Osa külast kuulub Nõva maastikukaitseala koosseisu. Spithamis asub ka looduskaitsealune Põõsaspea neeme rändrahn. Sadama ja kalapüügialana oli Spithami piirkond kasutusel juba enne rootslaste saabumist. Kuni Eesti omavalitsuste haldusreformini 2017. aastal kuulus küla Noarootsi valda. Küla varasemate nimekujude seas on Spithaven, Spithave, Spithaff (kõik 1514), Spythave (1564), Spiuthampn, Spithaven (mõlemad 1565) ja Spiuthambre (1798). Keskaegse rootsi ja alamsaksa keele läheduse tõttu on raske öelda, kumba päritolu Spithami nimi algselt oli, eriti kuna nimi võib pärineda ka mitte kohalikelt elanikelt, vaid meremeestelt. Rootsikeelne nimi Spitham koosneb vanarootsi sõnadest spit 'teivas' (tänapäeval spjut), mis võib tähistada pikka kitsast neeme sadama loodeküljel, ning hamn 'sadam' (saksa vasted on spet ja haven või haff). Vormsi rootslased nimetasid neeme Spjute ([spjũũte]) ja küla Spjutamb ([spjũtamb]). Eesti keeles on küla nimeks olnud Põõsaspea (1922 ka Põesapi), tänapäeval nimetatakse nõnda ainult põhjapoolset neeme. Põõsapää küla (Spithamnsbyn) 1934 Osmussaar Statistikaamet, vaadatud 20.07.2023. Eesti haldus- ja asustusjaotuse klassifikaator, vaadatud 9.06.2014. Maa-ameti kaardiserver Marianne Blomqvist, Spithami, "Eesti kohanimede leksikon" (vaadatud 4. detsembril 2019)
Maire Roots

Maire Roots (aastast 1985 Maire Jürgenstein; sündinud 23. veebruaril 1962 Pärnus) on Eesti sõudja. Ta on lõpetanud 1980. aastal Lydia Koidula nimelise Pärnu 2. Keskkooli ja 1985. aastal Tartu Riikliku Ülikooli majandusteaduskonna kaubatundjana. Töötanud aastast 2001 AS-is Kanpol ostujuhina. Sõudma hakkas 1975 Evi Lepiku ja Mihkel Leppiku juhendamisel. Võitis NL-i noortemv-tel 1977 kaheksapaadil ja 1979 roolijata kahepaadil hõbeda. Tulnud 10 korral Eesti meistriks: 1980–81 roolijata kahepaadil, 1978 ja 1980–81 roolijaga neljapaadil, 1980 paarisaerulisel roolijaga neljapaadil 1978 ja 1980–1982 kaheksapaadil. http://esbl.ee/biograafia/Maire_Roots
Jaan Siilak

Jaan Siilak (sündinud 4. augustil 1942 Pärnus) on eesti võistlustantsuõpetaja. Lõpetas 1960 Tartu 8. keskkooli, õppis 1960–1963 Tartu Riikliku Ülikooli kehakultuuriteaduskonnas. Harrastanud sõudmist, tulnud 1960–1962 kaheksapaadil Eesti meistriks. Tantsu hakkas õppima 1962 Tartus. Lõpetas 1965. aastal tantsuõpetajate kaugõppekooli, täiendanud end koos abikaasa ja tantsupartneri Hele Siilakuga mitmes Euroopa riigis, peamiselt Suurbritannias. Tegutsenud aastast 1965 Tartus tantsuõpetajana, juhtinud alates 1978 koos Helega tantsuklubi Stiil (aastast 2000 peatreenerina). Võistlustantsutreeneri 6. kutsetase (2016). Töötanud 1980–2000 Tartu Laste- ja Noortemajas. Olnud Võistlustantsuliidu asutajaid, 1991–2005 juhatuse liige ning 1999–2000 spordidirektor ja Eesti võistlustantsijate koondise peatreener. Korraldanud rahvusvahelisi turniire, aastast 1997 rahvusvahelise kõrgeima kategooria kohtunik. 2000–2005 – Eesti parim tantsutreener 2014 – Tantsuspordiliidu auliige Abikaasa ja tantsupartner Hele Siilak, aastani 1978 Mikson (sündinud 24. novembril 1948 Võrus), on rahvatantsu- ja aastast 1975 võistlustantsuõpetaja (6. kutsetase, 2005). Lõpetas 1967 Põlva keskkooli ja 1980 tantsuõpetajate kaugõppekooli, töötanud 1980–2000 Tartu Laste- ja Noortemajas. Aastast 1994 rahvusvahelise kõrgeima kategooria kohtunik. Jaan ja Hele Siilaku õpilasi: tütar Siret Siilak (16-kordne Eesti meister, koos Indrek Ehastega 1995 noorte MM-il standardtantsudes 4. koht, koos Roman Mayeriga 7-kordne Austria meister standardtantsudes), Erkki Aas, Peep Vardja, Martin Parmas, Kaisa Oja, Marko Mehine, Maria Fessai. Kasvatanud üle 40 rahvusvahelise klassi tantsija ja võistlustantsutreeneri. Stiili tantsupaarid on üle 120 korra tulnud Eesti meistriks. http://esbl.ee/biograafia/Jaan_Siilak
2013. aasta Mali presidendivalimised

Malis toimusid presidendivalimised 28. juulil 2013. 11. augustil toimunud teises voorus kogus Ibrahim Boubacar Keïta Soumaïla Cissé'st rohkem hääli ning sai riigi uueks presidendiks. Keitat toetas esimeses voorus 39,23 protsenti valijaskonnast ja teises koguni 77,61 protsenti valimistel osalenutest. Endine rahandusminister Cissé kogus esimeses voorus 19 ja teises ringis ligi 22 protsenti häältest. Mali sets date for presidential election Al Jazeera, 28. mai 2013
Aadu Sitapea

Aadu Sitapea (kodanikunimega Marek Hinrikson; sündinud 7. veebruaril 1973) on Pärnust pärit punkar. Ta on (või oli) mitmete ansamblite: A.V.K., OTK, My Way, The ShitheadS, I.Q.Zero, Imbecillos Club, HuuliGäänz, aadu sitapea V Kolonn, MORDAБOi liige. Hariduselt kokk ja sel erialal ka juba aastaid leiba teeninud. Lisaks on ta õppinud päris mitmetel erialadel. 2018. aastal määras Pärnu linnavalitsus talle 3600 euro suuruse loomestipendiumi, mis mõeldud kogumiku "aadu sitapea 25+5" kujundamiseks. Kogumiku ilmumise soovib muusik ajastada oma pungilavadele ilmumise 30. aastapäevale. Tema mälu järgi toimus see 11. novembril 1989. Eno-Gerrit Link. Pärnu linnavalitsus määras Aadu Sitapeale stipendiumi Pärnu Postimees, 3. september 2018. Marek Hinrikson Inforegistris. "Ülevaade Pärnu linnavalitsuse 3. septembri 2018 istungist" (PDF). Originaali (PDF) arhiivikoopia seisuga 7. juuni 2019. Vaadatud 7. juunil 2019.
Serhi Krõvonoss

Sergi Krõvonoss (ukraina keeles Сергій Григорович Кривонос; sündinud 26. juulil 1970 Krementšukis Poltava oblastis Ukraina NSV-s) on Ukraina sõjaväelane. Ta oli alates 5. jaanuarist 2016 Ukraina erioperatsioonijõudude ülema asetäitja. Oli aastatel 2019-2020 Ukraina Rahvusliku Julgeoleku ja Kaitse Nõukogu sekretäri asetäitja. Korraldas Kiievi lahingu ajal Kiievi lennujaama kaitset. Ukraina Rahva Kangelane 2018 - Ukraina heaks tehtud sõjaväeteenistuse eest 2019 - kindralmajor Кривонос Сергей - Liga Novosti, 23.07.2019 УКАЗ ПРЕЗИДЕНТА УКРАЇНИ №604/2020. Про звільнення С.Кривоноса з посади заступника Секретаря Ради національної безпеки і оборони України, 29.12.2020 Кривонос був призначений керувати обороною аеропорту «Київ» як доброволець - Генштаб 29.08.2022 (vaadatud: 03.09.2022) Указ Президента України № 217/2018. Про відзначення державними нагородами України. Нагородити медаллю "За військову службу Україні" КРИВОНОСА Сергія Григоровича - полковника, 27.07.2018 Сергій Кривонос отримав звання генерал-майора (vaadatud: 11.07.2023) Порошенко ввел в действие решение СНБО, задействовал Кривоноса - Liga Novosti, 08.05.2019, 09:43 В своем нынешнем виде "Укроборон­пром" нам точно не нужен - Сергей Кривонос - Apostrof, 30.10.2019 Зеленский уволил заместителя секретаря СНБО Кривоноса с двух должностей - Ukrainska Pravda, 29.11.2019
Alnitak

Alnitak (ka ζ Orionis, Zeta Orionis, Zeta Ori, ζ Ori ja 50 Orionis) on kolmiktähesüsteem, mis asub Maast 1260 valgusaasta kaugusel Orioni tähtkujus. See moodustab koos Alnilami ja Mintakaga Orioni vöö. Süsteemi peamine täht Alnitak Aa on sinine hiid, mille absoluutne tähesuurus on –6,0 ja mis on tähistaeva heledaim O-tüüpi täht. Alnitak Aa on Päikesest 21 000 korda heledam ja selle diameeter on Päikese omast 20 korda suurem. "Star Facts: Alnitak". Astronomy Trek. Vaadatud 7. juuni 2019.
David Ospina

David Ospina Ramírez (sündinud 31. augustil 1988 Medellínis) on Colombia jalgpallur, kes mängib väravavahina Saudi Araabia kõrgliigaklubis Al Nassr ja Colombia jalgpallikoondises. Ta alustas klubikarjääri Colombia klubis Atlético Nacional, mille põhimeeskonnas debüteeris ta 2005. aastal. Ta tuli klubiga kolm korda Colombia meistriks. 2008. aastal liitus ta Prantsusmaa kõrgliigaklubiga Nice. Ta mängis Nice'i põhiväravavahina kokku kuus hooaega. 2014. aasta juulis sõlmis ta nelja-aastase lepingu Inglismaa kõrgliigaklubiga Arsenal. Üleminekusumma oli umbes kolm miljonit naelsterlingit. Ta oli Arsenalis suurema osa ajast Petr Čechi järel teine valik väravavahi kohale. 2018. aastal läks Ospina laenule Itaalia kõrgliigaklubisse Napoli, kellega ta sõlmis 2019. aasta juulis püsiva lepingu. 2022. aasta juulis siirdus ta Al Nassri. Debüüdi Colombia jalgpallikoondises tegi Ospina 2007. aastal. Ta on kuulunud Colombia koondisse 2014. aasta maailmameistrivõistlustel, 2015. aasta Copa Américal, 2016. aasta Copa América Centenariol, 2018. aasta maailmameistrivõistlustel, 2019. aasta Copa Américal ja 2021. aasta Copa Américal. Atlético Nacional Categoría Primera A: 2005 Apertura, 2007 Apertura, 2007 Finalización Arsenal FA Cup: 2014–15, 2016–17 FA Community Shield: 2017 EFL Cup: teine koht 2017–18; Napoli Coppa Italia: 2019–20  David Ospina – pildid, videod ja helifailid Wikimedia Commonsis
Tuleleegi udukogu

Tuleleegi udukogu (ka NGC 2024 ja Sh2-277) on Orioni tähtkujus asuv emissioonudu. See asub Maast umbes 900 kuni 1500 valgusaasta kaugusel. Orioni vöö idapoolseim täht Alnitak kiirgab Leegi udusse ioniseerivat kiirgust, mis rebib sealolevast vesinikupilvest ära elektrone. Suur osa udukogu kumast tekib kui elektronid ja ioniseeritud vesinik taasühinevad. Leegi udus on ka tumedat gaasi ja tolmu, mis asub udukogu heleda osa ees, mis tekitab kumava gaasi ees tumeda võrgu. Leegi udu on osa Orioni Molekulaarsest Pilvkompleksist. Leegi udu keskel asub noortest tähtedest koosnev hajusparv. Chandra kosmoseteleskoobiga vaatlemisel leiti parvest mitusada noort tähte ning vaatlused viitavad, et tõenäoliselt asuvad noored tähed on koondunud parve keskele. "Flame Nebula". Constellation Guide. Vaadatud 7. juuni 2019. "Inside the Flame Nebula". NASA. Vaadatud 7. juuni 2019.
Mintaka

Mintaka (ka Delta Orionis, δ Orionis ja 34 Orionis) on sinakasvalge täht Orioni tähtkujus. See moodustab koos Alnitaki ja Alnilamiga Orioni vöö. Kui Mintaka on taevameridiaani läheduses, on see põhjapoolkeral lõuna suunas vaadates Orioni vöö kõige parempoolsem täht. "Star Facts: Mintaka". Astronomy Trek. Vaadatud 7. juuni 2019.